CELEX: 52018PC0727
Language: hu
Date: 2018-11-05
Title: Javaslat A TANÁCS VÉGREHAJTÁSI HATÁROZATA a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2010/99/EU végrehajtási határozat módosításáról

EURÓPAI BIZOTTSÁG
            Brüsszel, 2018.11.5.
            COM(2018) 727 final
            2018/0376(NLE)
            Javaslat
            A TANÁCS VÉGREHAJTÁSI HATÁROZATA
            a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2010/99/EU végrehajtási határozat módosításáról
            
               
         
         
            
               INDOKOLÁS
            
            
               A közös hozzáadottértékadó-rendszerről szóló, 2006. november 28-i 2006/112/EK irányelv (a továbbiakban: a héairányelv
                  1
               ) 395. cikkének (1) bekezdése értelmében a Tanács a Bizottság javaslata alapján bármelyik tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítésére vagy egyes adócsalások és -kikerülések megelőzésére.
            
            
               A Bizottságnál 2018. április 27-én iktatott levelében a Litván Köztársaság felhatalmazást kért arra, hogy továbbra is alkalmazhasson egy olyan intézkedést, amely eltér a héairányelvnek a héa megfizetésére kötelezett személyt meghatározó 193. cikkétől. A Bizottságnál 2018. július 23-án iktatott levelében a Litván Köztársaság jelentést nyújtott be a szóban forgó intézkedés alkalmazásáról. 
            
            
               A héairányelv 395. cikke (2) bekezdésének megfelelően a Bizottság 2018. augusztus 16-án kelt levelében tájékoztatta a Litván Köztársaság kérelméről a többi tagállamot, Spanyolország és Ciprus kivételével, amelyeket 2018. augusztus 17-én kelt levelében értesített. A Bizottság 2018. augusztus 20-án kelt levelében értesítette a Litván Köztársaságot arról, hogy birtokában van a kérelem elbírálásához szükséges valamennyi információnak.
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A héairányelv 193. cikke általános szabályként előírja, hogy rendes körülmények között a hozzáadottérték-adót (héa) a termékértékesítést vagy szolgáltatást végző adóalany köteles megfizetni.
               
               
                  A héairányelv 395. cikke értelmében a tagállamok az adóbeszedés egyszerűsítése, illetve egyes adócsalások és -kikerülések megelőzése érdekében a héairányelv rendelkezéseitől eltérő különös intézkedéseket alkalmazhatnak, amennyiben arra a Tanácstól felhatalmazást kaptak.
               
               
                  A Litván Köztársaság kérelmezte, hogy folytathassa a fordított adózás alkalmazását a faértékesítés tekintetében, valamint a bírósági felügyelet melletti fizetésképtelenségi vagy szerkezetátalakítási eljárás alatt álló adóalanyok által végzett értékesítés és szolgáltatásnyújtás vonatkozásában, azaz a héa megfizetésére továbbra is azt a személyt kötelezhesse, akinek a részére a szóban forgó termékeket vagy szolgáltatásokat értékesítik.
               
            
            
               Az eltérő intézkedésnek a Litván Köztársaság általi alkalmazását először a 2006. május 15-i 2006/388/EK tanácsi határozat
                  2
                engedélyezte a 2009. december 31-ig tartó időszakra, majd a 2010. február 16-i 2010/99/EU tanácsi végrehajtási határozat
                  3
                2012. december 31-ig, a 2012. november 13-i 2012/704/EU tanácsi végrehajtási határozat
                  4
                2015. december 31-ig, a 2015. december 10-i (EU) 2015/2395 tanácsi végrehajtási határozat
                  5
                pedig 2018. december 31-ig terjedő hatállyal újból engedélyezte.
            
            
               
                  Jelen kérelmében és értékelési jelentésében a Litván Köztársaság arról tájékoztatta a Bizottságot, hogy a fordított adózásnak a faértékesítésre, valamint a fizetésképtelenségi vagy szerkezetátalakítási eljárás alatt álló adóalanyok által végzett értékesítésre és szolgáltatásnyújtásra történő alkalmazása nagyon hatékonynak bizonyult a csalás megelőzésében. A fordított adózás nemcsak arra szolgál, hogy megkönnyítse az adóhatóságok számára a héával kapcsolatos ellenőrzések elvégzését és a héa beszedését, hanem az adózókat is kötelezettségeik teljesítésére ösztönzi. A Litván Köztársaság rámutatott, hogy a fent említett területeken elkövetett jogsértések száma jelentős mértékben csökkent a fordított adózás bevezetése óta. Ezenkívül ez a különös intézkedés nem gyakorol negatív hatást a fogyasztás végső szakaszában beszedett héabevétel teljes összegére, és ennélfogva nem befolyásolja kedvezőtlenül az Unió héaalapú saját forrásait.
               
               
                  Az eltérések engedélyezése általában korlátozott időszakra szól annak érdekében, hogy fel lehessen mérni, hogy a különös intézkedés megfelelő és eredményes-e, valamint hogy kellő idő álljon a tagállamok rendelkezésére az adott probléma kezelését célzó egyéb hagyományos intézkedések bevezetésére az eltérő intézkedés hatályának lejártáig, szükségtelenné téve ezáltal az eltérés meghosszabbítását. A fordított adózás alkalmazását lehetővé tévő eltérés csak kivételesen, a csalások által érintett meghatározott területeken engedélyezhető, végső eszközként. 
               
            
            
               Figyelembe véve, hogy a jogi helyzet és a tényállás nem változott, a Bizottság javasolja az eltérő intézkedés utolsó alkalommal történő meghosszabbítását, lehetővé téve a Litván Köztársaság számára, hogy 2021. december 31-ig folytassa a szóban forgó eltérő intézkedés alkalmazását. Az eltérés lejártáig a Litván Köztársaságnak egyéb hagyományos intézkedéseket kell végrehajtania azon héacsalások visszaszorítása és megelőzése érdekében, amelyeket a faértékesítési ágazatban, illetve a fizetésképtelenségi vagy szerkezetátalakítási eljárás alatt álló adóalanyok helyzetével összefüggésben követnek el. Ezen intézkedéseknek azzal az eredménnyel kell járniuk, hogy a jövőben többé nem lesz szükség a szóban forgó értékesítések tekintetében a 2006/112/EK irányelv 193. cikkétől való eltérésre.
            
            
               •Összhang a szabályozási terület jelenlegi rendelkezéseivel
            
            
               
                  A héairányelv 193. cikkéhez kapcsolódó hasonló eltérésekre más tagállamok is kaptak engedélyt.
               
               
                  A javasolt intézkedés tehát összhangban van a héairányelv hatályos rendelkezéseivel. 
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  A héairányelv 395. cikke.
               
            
         
         
            
               •Szubszidiaritás (nem kizárólagos hatáskör esetén) 
            
            
               
                  A héairányelvnek a javaslat alapját képező rendelkezésére tekintettel a szubszidiaritás elve nem alkalmazható.
               
            
            
               •Arányosság
            
            
               
                  A határozat felhatalmazást ad egy tagállam számára annak saját kérelme alapján, kötelezettséget tehát nem keletkeztet. 
               
            
            
               Tekintettel az eltérés korlátozott alkalmazási területére, a különös intézkedés arányban áll a kitűzött céllal.
            
            
               •A jogi aktus típusának megválasztása
            
            
               Javasolt aktus: tanácsi végrehajtási határozat.
            
            
               A 2006/112/EK tanácsi irányelv 395. cikke értelmében a hozzáadottérték-adóra vonatkozó közös rendelkezésektől kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               
                  A javaslat a Litván Köztársaság által benyújtott kérelmen alapul, és csak ezt a tagállamot érinti.
               
            
            
               •Szakértői vélemények beszerzése és felhasználása
            
            
               
                  Külső szakértők bevonására nem volt szükség.
               
            
            
               •Hatásvizsgálat
            
            
               
                  A tanácsi végrehajtási határozatra irányuló javaslat felhatalmazza a Litván Köztársaságot arra, hogy egy korlátozott időszak alatt folytassa a fordított adózás alkalmazását a faértékesítés, valamint a bírósági felügyelet melletti fizetésképtelenségi vagy szerkezetátalakítási eljárás alatt álló adóalanyok által végzett értékesítés és szolgáltatásnyújtás vonatkozásában. A szóban forgó mechanizmus célja a csalás kiküszöbölése az érintett ágazatokban. A mechanizmus emellett egyszerűbbé teszi az adóhatóságok számára a héa beszedését és a héabefizetések szabályszerűségének biztosítását, az adózókat pedig kötelezettségeik teljesítésére ösztönzi.
               
               
                  A Litván Köztársaság úgy ítéli meg, hogy ezen intézkedés időbeli hatályának meghosszabbítása nem fog negatív hatást gyakorolni a fogyasztás végső szakaszában beszedett héabevétel teljes összegére, és ennélfogva nem befolyásolja kedvezőtlenül az Unió héaalapú saját forrásait.
               
            
            
               4.KÖLTSÉGVETÉSI VONZATOK
            
            
               A javaslat nincs hatással az uniós költségvetésre. 
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
         
         
            
               A javaslat korlátozott időre szól.
            
            
            
               2018/0376 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2010/99/EU végrehajtási határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  6
                és különösen annak 395. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2006/388/EK tanácsi határozat
                  7
                felhatalmazta Litvániát arra, hogy a 77/388/EGK irányelv
                  8
                21. cikkében foglaltaktól eltérő intézkedést alkalmazva a bírósági felügyelet melletti fizetésképtelenségi eljárások és szerkezetátalakítási eljárások, továbbá a faértékesítések esetében azt az adóalanyt jelölje meg a termékértékesítéssel, illetve a szolgáltatásnyújtással összefüggésben felszámított héa befizetésére kötelezett személyként, aki vagy amely a termékértékesítések, illetve a szolgáltatásnyújtások címzettje. 
            
            
               (2)Litvánia a 2006/112/EK irányelv 193. cikkétől eltérve a 2010/99/EU tanácsi végrehajtási határozat
                  9
                útján felhatalmazást kapott arra, hogy 2012. december 31-ig továbbra is azt az adóalanyt jelölje meg a héa megfizetésére kötelezett személyként, aki vagy amely a következő termékértékesítések és szolgáltatásnyújtások címzettje: bírósági felügyelet melletti fizetésképtelenségi eljárás vagy szerkezetátalakítási eljárás alatt álló adóalany által végzett termékértékesítés és szolgáltatásnyújtás, valamint faértékesítés. Az eltérő intézkedés alkalmazására való felhatalmazás időbeli hatályát később a 2012/704/EU tanácsi végrehajtási határozat
                  10
                2015. december 31-ig, az (EU) 2015/2395 tanácsi végrehajtási határozat
                  11
                pedig 2018. december 31-ig meghosszabbította. 
            
            
               (3)A Bizottságnál 2018. április 27-én iktatott levelében Litvánia felhatalmazást kért arra, hogy továbbra is alkalmazhasson egy, a 2006/112/EK irányelv 193. cikkétől eltérő intézkedést a faértékesítések tekintetében, valamint a bírósági felügyelet melletti fizetésképtelenségi eljárás vagy szerkezetátalakítási eljárás alatt álló adóalanyok által végzett értékesítés és szolgáltatásnyújtás vonatkozásában. A Bizottságnál 2018. július 23-án iktatott levelében Litvánia a 2010/99/EU végrehajtási határozat 2. cikkének harmadik bekezdésében előírtaknak megfelelően jelentést nyújtott be az intézkedés alkalmazásáról. 
            
            
               (4)A 2006/112/EK irányelv 395. cikke (2) bekezdése második albekezdésének megfelelően a Bizottság 2018. augusztus 16-án kelt levelében tájékoztatta Litvánia kérelméről a többi tagállamot, Spanyolország és Ciprus kivételével, amelyeket 2018. augusztus 17-én kelt levelében értesített. A Bizottság 2018. augusztus 20-án kelt levelében értesítette Litvániát arról, hogy birtokában van a kérelem elbírálásához szükséges valamennyi információnak.
            
            
               (5)A fizetésképtelenségi eljárás vagy szerkezetátalakítás alatt álló adóalanyok pénzügyi nehézségeik miatt sokszor nem tudják megfizetni a termékértékesítéseikre, illetve szolgáltatásnyújtásaikra felszámított héát. Emellett Litvánia problémákkal küzd a fapiacon a piac és az érintett vállalkozások jellege miatt. A piacot helyi – főként viszonteladással és közvetítéssel foglalkozó – kisvállalkozások uralják, amelyeket az adóhatóságok a tapasztalat szerint nehezen tudnak ellenőrizni. Az adócsalás legáltalánosabb formája az, hogy a vállalkozás kiszámlázza az értékesítést vagy a szolgáltatásnyújtást, majd – miután a vevő vagy a szolgáltatás igénybevevője számára adólevonásra jogosító érvényes számlát állított ki – az adó befizetése nélkül eltűnik. Litvánia közlése szerint az eltérő intézkedés alkalmazását megalapozó helyzet nem változott, továbbra is fennáll. A litván adóhatóságok által az eltérő intézkedés alkalmazására vonatkozóan végzett vizsgálatokból és elemzésből az derült ki, hogy az intézkedés hatékony eszköze a fizetésképtelenségi eljárás vagy szerkezetátalakítás alatt álló adóalanyokkal és a faértékesítési ügyletekkel összefüggő héacsalás megelőzésének. 
            
            
               (6)Ezért indokolt felhatalmazni Litvániát arra, hogy egy további korlátozott időszak során, 2021. december 31-ig alkalmazza az eltérő intézkedést. 
            
            
               (7)Az eltérések engedélyezése általában korlátozott időszakra szól annak érdekében, hogy fel lehessen mérni, hogy az eltérő intézkedés megfelelő és eredményes-e. Az eltérések időt biztosítanak a tagállamoknak az adott probléma kezelését célzó egyéb hagyományos intézkedések bevezetésére az eltérő intézkedés hatályának lejártáig, szükségtelenné téve ezáltal az eltérés meghosszabbítását. A fordított adózás alkalmazását lehetővé tévő eltérés csak kivételesen, a csalások által érintett meghatározott területeken engedélyezhető, végső eszközként. Litvániának ezért ezen eltérés hatályának lejártáig egyéb hagyományos intézkedéseket kell végrehajtania azon héacsalások visszaszorítása és megelőzése érdekében, amelyeket a faértékesítési ágazatban, illetve a fizetésképtelenségi vagy szerkezetátalakítási eljárás alatt álló adóalanyok helyzetével összefüggésben követnek el, így várhatóan nem lesz szüksége többé arra, hogy a szóban forgó termékértékesítések és szolgáltatásnyújtások tekintetében eltérjen a 2006/112/EK irányelv 193. cikkétől.
            
            
               (8)Az eltérő intézkedésnek nem lesz kedvezőtlen hatása az Unió héából származó saját forrásaira.
            
            
               (9)A 2010/99/EU végrehajtási határozatot ezért ennek megfelelően módosítani kell,
            
         
         
            
               ELFOGADTA EZT A HATÁROZATOT: 
            
            
               1. cikk
            
            
               A 2010/99/EU végrehajtási határozat 2. cikkének helyébe a következő szöveg lép: 
            
            
               „2. cikk
            
            
               Ezt a határozatot 2021. december 31-ig kell alkalmazni.”
            
            
               2. cikk
            
            
               Ezt a határozatot 2019. január 1-jétől kell alkalmazni. 
            
            
               3. cikk
            
            
               Ennek a határozatnak a Litván Köztársaság a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 347., 2006.12.11., 1. o.
               
               
                  
                     (2)
                  
                        HL L 150., 2006.6.3., 13. o.
               
               
                  
                     (3)
                  
                        HL L 45., 2010.2.20., 10. o.
               
               
                  
                     (4)
                  
                        HL L 319., 2012.11.16., 7. o.
               
               
                  
                     (5)
                  
                        HL L 332., 2015.12.18., 140. o.
               
               
                  
                     (6)
                  
                        HL L 347., 2006.12.11., 1. o.
               
               
                  
                     (7)
                  
                        A Tanács 2006/388/EK határozata (2006. május 15.) a tagállamok forgalmi adóra vonatkozó jogszabályainak összehangolásáról szóló 77/388/EGK hatodik irányelv 21. cikkétől eltérő intézkedés alkalmazásának a Litván Köztársaság részére történő engedélyezéséről (HL L 150., 2006.6.3., 13. o.).
               
               
                  
                     (8)
                  
                        A Tanács 77/388/EGK hatodik irányelve (1977. május 17.) a tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapítás (HL L 145., 1977.6.13., 1. o.).
               
               
                  
                     (9)
                  
                        A Tanács 2010/99/EU végrehajtási határozata (2010. február 16.) a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról (HL L 45., 2010.2.20., 10. o.).
               
               
                  
                     (10)
                  
                        A Tanács 2012/704/EU végrehajtási határozata (2012. november 13.) a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2010/99/EU végrehajtási határozat módosításáról (HL L 319., 2012.11.16., 7. o.).
               
               
                  
                     (11)
                  
                        A Tanács (EU) 2015/2395 végrehajtási határozata (2015. december 10.) a Litván Köztársaságnak a közös hozzáadottértékadó-rendszerről szóló 2006/112/EK irányelv 193. cikkétől eltérő intézkedés alkalmazásának kiterjesztésére történő felhatalmazásáról szóló 2010/99/EU végrehajtási határozat módosításáról (HL L 332., 2015.12.18., 140. o.).